
OBVEZNOSTI UPRAVLJAVCA MALE KOMUNALNE ČISTILNE NAPRAVE (MKČN) DO 50 PE OZ. LASTNIKA OBJEKTA, KI NI PRIKLJUČEN NA JAVNO KANALIZACIJSKO OMREŽJE.

Spoštovani lastniki MKČN. 

Javno komunalno podjetje LOG, d.o.o., kot izvajalec javne gospodarske službe odvajanja odpadne vode v občini Prevalje  (3., 8., 9., 12., 15., in 33. člen Odloka o javni kanalizaciji v Občini Prevalje (Uradni list RS, št. 28/2002, UGSO, št. 40/2014)) in v občini Ravne na Koroškem (9., 10., 12., 13., 29., 34., in 35. člena Odloka o odvajanju in čiščenju komunalne in padavinske vode na območju Občine Ravne na Koroškem (Uradni list RS, št. 12/2011, UGSO 20/2013)) izvaja med drugimi tudi naloge javne službe, ki so obvezne storitve:
· Prevoz in odvoz blata iz malih komunalnih čistilnih naprav (MKČN) pod 50 PE,
· pregledovanje MKČN pod 50 PE,
· obveščanje uporabnikov, izdelava programa izvajanja javne službe,
· vodenje evidenc o izvajanju javne službe,
· poročanje o izvajanju javne službe, …
Kot obvezne storitve za objekte, ki niso priključeni na javno kanalizacijsko omrežje (razen za objekt kmetijskega gospodarstva, ki ob vsakokratni izvedbi storitve praznjenja predloži JKP LOG, d.o.o., pisno izjavo z navedenim datumom in količino odstranjene komunalne odpadne vode iz nepretočne greznice oz. blata iz MKČN, ter njunega mešanja z gnojnico ali gnojevko), JKP LOG, d.o.o. izvaja: 
· prevzem in obdelava blata iz MKČN do 50 PE, ki se mora zagotoviti najmanj enkrat na tri leta (17. člen Uredbe),
· pregled delovanja MKČN do 50 PE (enkrat na tri leta, pri čemer se prvi pregled izvede prvo naslednje koledarsko leto po izvedbi prvih meritev).
V 28. členu Uredbe o odvajanju in čiščenju komunalne odpadne vode (UR.l. RS, št. 98/2015) so navedene obveznosti upravljavca MKČN do 50 PE. Upravljavec MKČN mora:
· omogočiti prevzem in odvoz blata MKČN,
· omogočiti pregled MKČN, pri čemer se prvi pregled izvede prvo naslednje leto po izvedbi prvih meritev,
· hraniti: izjavo o lastnih MKČN, navodila dobavitelja za obratovanje in vzdrževanje, vodno soglasje, poročilo o opravljenih prvih meritvah, dokumentacijo o opravljenih delih na MKČN, podatke o ravnanju z blatom – potrdilo izvajalca javne službe o prevzemu blata z navedbo datuma in količine prevzetega blata, podatke o izrednih dogodkih med obratovanjem naprave.
Lastnik MKČN mora izvajalca javne službe pisno obvestiti o začetku obratovanja MKČN – najpozneje 15 dni po začetku obratovanja, predati analizne izvide oz. poročila delovanja MKČN.
Uredba o okoljski dajatvi za onesnaževanje okolja zaradi odvajanja odpadnih voda (UR.l.RS, št. 80/2012 in 98/2015) določa vrste onesnaževanja za katere se plačuje okoljska dajatve za onesnaževanje okolja zaradi odvajanja odpadnih voda, osnovo za obračun okoljske dajatve, …
13. člen omenjene Uredbe določa zmanjšanje enot obremenitve zaradi čiščenja: v kolikor se odvajanje odpadne vode zaključuje s komunalno ali MKČN s primernim čiščenjem, se pri letnem seštevku enot obremenitve upošteva učinek čiščenja čistilne naprave v višini 90 %, tako, da se ta letni seštevek enot obremenitve zmanjša za 90 %. Učinek čiščenja se prične upoštevati pri obračunu okoljske dajatve za naslednji mesec po izdelavi: Poročila o opravljenih prvih meritvah odpadne vode iz MKČN in oz. ali poročil o opravljenem pregledu. 
V kolikor za vašo čistilno napravo ni izvedenih meritev oz. pregleda in iz poročila o pregledu ni razvidno ali vaša MKČN obratuje v skladu s predpisi, se učinek čiščenja ne bo upošteval pri obračunu okoljske dajatve in boste plačali polno ceno okoljske dajatve za odvajanje odpadne vode. V tem primeru se smatra, da vaša čistilna naprava ne deluje skladno s predpisi, kar se sporoči tudi Agenciji RS za okolje.
 POSTOPEK PRIJAVE MKČN do 50 PE IN ZNIŽANJE OKOLJSKE DAJATVE
1. Lastnik oz. upravljavec MKČN (v nadaljevanju: naročnik) izpolni vlogo (dostopna na internetni strani: http://www.jkp-log.si/obrazci/vloge.html) in priloži dokumentacijo MKČN (izpolnjena vloga služi tudi kot vloga za izdelavo pregleda delovanja MKČN), ter to posreduje na JKP LOG, d.o.o., Dobja vas 187, 2390 Ravne na Koroškem ali na mail: sergeja@jkp-log.si,
2. V kolikor so za MKČN opravljene prve meritve ali druge meritve, jih je potrebno priložiti,
3. Določi se termin ogleda MKČN in odvzem vzorca odpadne vode (v kolikor so že izvedene prve meritve), 
4. Na terenu se pregleda: evidenca o MKČN, obratovanje in vzdrževanje MKČN, način odvajanja odpadne vode in način odvajanja meteornih voda, vodno soglasje (v kolikor je iztok iz MKČN v vodotok, je potrebno pridobiti vodno soglasje, ki ga izda Direkcija RS za vode),
5. Po končanem ogledu MKČN naročnik s podpisom potrdi opravljeno storitev, 
6. Na podlagi pridobljenih podatkov iz evidence o MKČN izdela izvajalec poročilo o pregledu delovanja MKČN, 
7. V kolikor je poročilo pozitivno in je MKČN ustrezno vzdrževana - pravilno obratuje in so parametri iztoka v okviru predpisanih vrednosti, se prične naročniku od izdelave pozitivnega poročila obračunavati znižana okoljska dajatev (za 90 %). 

Prosimo, da nas pokličete na 031 613 031 (Sergeja Svetec), da se dogovorimo o izvedbi prvih meritev oz. pregledu delovanja vaše MKČN do 50 PE.

